Ordonanța Tribunalului din 25 iulie 2023 – D’Agostino/BCE
(Cauza T-90/23)1
(„Acțiune în despăgubire – Politica economică și monetară – Declarație a președintei BCE în cadrul unei conferințe de presă – Repartizarea competențelor între organele BCE – Încălcare suficient de gravă a unei norme de drept care conferă drepturi particularilor – Legătură de cauzalitate – Acțiune vădit nefondată”)
Limba de procedură: italiana
Părțile
Reclamant: Aldo D’Agostino (Napoli, Italia) (reprezentantă: M. De Siena, avocată)
Pârâtă: Banca Centrală Europeană (reprezentanți: O. Heinz, M. Ioannidis, L. Cardone și M. Szablewska, agenți)
Obiectul
Prin acțiunea întemeiată pe articolul 268 TFUE, reclamantul solicită repararea prejudiciilor pe care pretinde că le-a suferit ca urmare a unei declarații pronunțate de președinta Băncii Centrale Europene (BCE) la 12 martie 2020
Dispozitivul
Respinge acțiunea ca vădit nefondată.
Îl obligă pe domnul Aldo D’Agostino la plata cheltuielilor de judecată.
____________
1     JO C 155, 2.5.2023.